Црква Свете Тројице, рађена према пројекту Јована Илкића, подигнута је у српско-византијском стилу и има основу једнобродне грађевине, са куполом округле основе над наосом. На њеном западном крају, налази се кула звонара, подигнута у стилу романике. Њена унутрашњост је изведена у барокном стилу, основа дрвеног иконостаса рађена је у Београду, док су иконе на њему из Русије.